DEĊIŻJONI TAL-KUMMISSJONI
tat-13 ta' Novembru 2006
li temenda l-Anness D tad-Direttiva tal-Kunsill 95/70/KE fir-rigward tal-lista tal-mard tal-molluski eżotiċi soġġetti għall-miżuri ta' kontrolli armonizzati tal-Komunità
(innotifikata taħt dokument numru C(2006) 5309)
(Test b'rilevanza għaż-ŻEE)
(2006/775/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 95/70/KE tat-22 ta' Diċembru 1995, li tintroduċi miżuri tal-Komunità għall-kontroll ta' ċertu mard li jaffettwa l-molluski bivalvi (1), u b'mod partikolari l-Artikolu 9 tagħha,
Billi:
(1)
Id-Direttiva tal-Kunsill 95/70/KE tintroduċi miżuri Komunitarji minimi għall-kontroll ta' ċertu mard tal-ħut li jaffettwa l-molluski bivalvi. Il-mard soġġett għal miżuri armonizzati simili huwa speċifikat fl-Anness A għad-Direttiva tal-Kunsill 91/67/KEE tat-28 ta' Jannar 1991 rigward il-kundizzjonijiet tas-saħħa ta' l-annimali li jiggvernaw it-tqegħid fis-suq ta' annimali u prodotti ta' l-akwakultura (2), u fl-Anness D għad-Direttiva 95/70/KE.
(2)
Il-mard imsemmi fl-Anness D għad-Direttiva 95/70/KE huwa mard ikkunsidrat eżotiku għall-Komunità.
(3)
Investigazzjonijiet epidemoloġiċi ġodda wrew li għadd ta' mard imniżżel fl-Anness D għad-Direttiva 95/70/KE huwa jew mifrux ma' l-idustrija tal-Komunità tat-tkabbir tal-molluski jew inkella m'għandu ebda impatt sinifikanti.
(4)
L-ispeċi msemmija bħala speċi suxxettibbli li jilqgħu l-mard u l-patoġeni kkonċernati għandhom għall-inqas ikunu konformi ma' dawk ta' l-edizzjoni l-iktar reċenti tal-Kodiċi Internazzjonali dwar is-Saħħa ta' l-Annimali Akwatiċi ta' l-OIE.
(5)
Huwa xieraq li jittieħed kont tal-mard imniżżel fil-Parti II ta' l-Anness IV għad-Direttiva tal-Kunsill COM(2005)362 (3), sabiex tkun żgurata tranżizzjoni effettiva għal-leġiżlazzjoni l-ġdida tal-Komunità dwar is-saħħa ta' l-annimali akwatiċi.
(6)
Il-miżuri stipulati f'din id-Deċiżjoni jaqblu ma' l-opinjoni tal-Kumitat Permanenti dwar il-Katina Alimentari u Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness D għad-Direttiva 95/70/KE huwa ssostitwit bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, 13 ta' Novembru 2006.